In vitro μελέτη των αντιοξειδωτικών και αντιμικροβιακών ιδιοτήτων φωσβιτινών από την όρνιθα και την πέστροφα
Creators: name: Σιάτρα, Κωνσταντίνα Θεοφάνη
Publisher: name: Aristotle University of Thessaloniki
Year: 2018
Subjects: Φωσβιτίνη
Αντιοξειδωτικές ιδιότητες
Αντιμικροβιακές ιδιότητες
Όρνιθα
Πέστροφα
Phosvitin
Anti-oxidant properties
Antimicrobial properties
Chicken
Trout

description: Σκοπός της παρούσας εργασίας ήταν η μελέτη της αντιοξειδωτικής δράσης διαφορετικών δειγμάτων της φωσφοπρωτεΐνης φωσβιτίνης [μη κλασματοποιημένη PV (crude) του αβγού της όρνιθας, κύρια PV του αβγού της όρνιθας (ClarkI), δευτερεύουσα PV του αβγού της όρνιθας (ClarkII), κύρια PV του αβγού της όρνιθας από την οποία έχει αποσπαστεί αμινοτελικό θραύσμα 39 αμινοξέων μετά από αντίδραση με CNBr (des-N-ter-ClarkI)] και PV απομονωμένη από αβγά πέστροφας] σε δοκιμασίες οξείδωσης λιπιδίων του ορού με ιόντα Cu και οξειδωτικής αποικοδόμησης του DNA με ιόντα Cu ή Fe, ο έλεγχος της διαφοράς στην προστατευτική τους δράση μεταξύ των ιόντων χαλκού και σιδήρου, η παρακολούθηση της οξείδωσης των λιποπρωτεϊνών του ορού παρουσία των δειγμάτων της φωσβιτίνης και η διερεύνηση της αντιμικροβιακής δράσης διαφορετικών δειγμάτων της φωσφοπρωτεΐνης φωσβιτίνης έναντι E.coli και Methicillin-susceptible Staphylococcus aureus (MSSA) παρουσία ή όχι Cu ή Fe. Έτσι, έγινε διερεύνηση της συσχέτισης της δράσης της φωσβιτίνης με την προστασία του DNA από αποικοδόμηση μέσω ελευθέρων ριζών και ελέγχθηκαν πέντε διαφορετικά δείγματα της πρωτεΐνης φωσβιτίνης από τον κρόκο του αυγού της όρνιθας, καθώς και της ομόλογης πρωτεΐνης από αυγά πέστροφας. Επίσης, ελέγχθηκε η συσχέτιση της συγκέντρωσης των δειγμάτων φωσβιτίνης με την αντιοξειδωτική ή μη δράση τους. Τέλος, μελετήθηκε ποιοτικά, με δοκιμή διάχυσης άγαρ Kirby-Bauer, η δράση των δειγμάτων φωσβιτίνης έναντι E.coli και Methicillin-susceptible Staphylococcus aureus (MSSA), παρουσία ή όχι Cu ή Fe, σε τρεις διαφορετικές θερμοκρασίες. Από τα αποτελέσματα φάνηκε ότι οι φωσβιτίνες, αντίθετα με τις προσδοκίες μας, ενισχύουν την οξειδωτική δράση του Cu στα λιπίδια του ορού του αίματος, με την κύρια φωσβιτίνη της όρνιθας να παρουσιάζει την ισχυρότερη και αυτή της πέστροφας την ασθενέστερη οξειδωτική δράση. Αντίθετα, τα διάφορα δείγματα φωσβιτίνης ασκούν προστατευτική δράση στην οξειδωτική αποικοδόμηση του DNA, κυρίως από τον σίδηρο και λιγότερο από τον χαλκό, με τις φωσβιτίνες crude, ClarkI και ClarkII να επιδεικνύουν ισχυρότερη προστατευτική δράση σε σχέση με τις υπόλοιπες φωσβιτίνες που μελετήθηκαν (des-N-ter-ClarkI, πέστροφα). Τέλος, όταν η επώαση έγινε σε θερμοκρασίες 37oC και 42oC, βρέθηκε ότι δεν υπήρχε καμία αντιμικροβιακή δράση απέναντι στα δύο βακτήρια που μελετήθηκαν, ενώ επώαση σε θερμοκρασία 50oC υπέδειξε την ύπαρξη κάποιας αντιμικροβιακής δράσης. Συμπερασματικά, οι φωσβιτίνες από την όρνιθα και την πέστροφα μπορούν να προστατεύσουν το DNA από την αποδόμηση που προκαλείται από τις ελεύθερες ρίζες οξυγόνου, αλλά μπορούν επίσης να λειτουργήσουν ως οξειδωτικοί παράγοντες στα λιπίδια του πλάσματος υπό ορισμένες συνθήκες.
description: The purpose of this study was to investigate the antioxidant activity of different phosvitin phosphoprotein samples [unfractionated hen PV (crude), primary hen PV (ClarkI), secondary hen PV (ClarkII), ClarkI from which an N-terminal fragment was removed after reaction with CNBr (des-N-ter-ClarkI) and PV isolated from trout eggs] in serum lipid oxidation tests with Cu ions and oxidative degradation of DNA with Cu or Fe ions, to examine the difference of its protective effect between copper and iron ions, and to study the antimicrobial activity of different phosvitin phosphoprotein samples against E.coli and Methicillin-susceptible Staphylococcus aureus (MSSA) in the presence or absence of Cu or Fe. Thus, the association of the action of phosvitin with the protection of DNA from free radical degradation was investigated with five different phosvitin samples from hen and trout. The effect of the phosvitin samples was tested at five different concentrations. Finally, the putative antimicrobial effect of phosvitins against E.coli and Methicillin-susceptible Staphylococcus aureus (MSSA) was qualitatively studied in the presence or absence of Cu or Fe, at three different temperatures, with the Kirby-Bauer agar diffusion test. Our results showed that, contrary to our expectations, phosvitins displayed a pro-oxidative effect on Cu-induced lipid peroxidation, with the main chicken phosvitin displaying the strongest and that of the trout the weakest effect. On the other hand, all phosvitin samples exerted a protective action on the oxidative DNA degradation, which was more effective with respect to Fe than with respect to Cu, with the largest phosvitins (crude, ClarkI, ClarkII) displaying better protection than the smaller ones (des-N-ter-ClarkI, πέστροφα). Finally, no antimicrobial activity was evident at 37oC or 42oC, with any phosvitin sample, while incubation at 50oC revealed some antimicrobial activity. In conclusion, phosvitins isolated from the hen and the trout are able to protect DNA from free oxygen radical induced degradation, but they can also function as pro-oxidant agents of serum lipids, under certain circumstances.